นายกอิตาลีลาออก หลังผลประชามติ โหวต NO กว่า 60% - FINNOMENA
นายกรัฐมนตรีมัตเตโอ เรนซี ของอิตาลี ประกาศลาออกจากตำแหน่งเมื่อค่ำวันที่ 4 ธันวาคมที่ผ่านมา ตามเวลาท้องถิ่นของอิตาลี หลังทราบผลการลงประชามติ
6 ธ.ค. 2559

นายกรัฐมนตรีมัตเตโอ เรนซี ของอิตาลี ประกาศลาออกจากตำแหน่งเมื่อค่ำวันที่ 4 ธันวาคมที่ผ่านมา ตามเวลาท้องถิ่นของอิตาลี หลังทราบผลการลงประชามติ
ผลการลงประชามติชี้ว่ามีผู้โหวตสนับสนุนการแก้ไขรัฐธรรมนูญราว 42-46% ขณะที่คนโหวตไม่รับที่ 54-58% 
นายกรัฐมนตรีมัตเตโอ เรนซี แถลงผ่านสถานีโทรทัศน์แห่งชาติเมื่อช่วงหลังเที่ยงคืนของวันจันทร์ตามเวลาท้องถิ่น ประกาศการลาออกจากตำแหน่งผู้นำคณะรัฐบาลของอิตาลี “เพื่อแสดงความรับผิดชอบ” ต่อผลการลงประชามติที่มีขึ้นเมื่อวันอาทิตย์ที่ผ่านมา
เรนซีจะแจ้งการตัดสินใจลาออกต่อที่ประชุมคณะรัฐมนตรีอย่างเป็นทางการในช่วงบ่ายวันที่ 5 ธันวาคม(ตามเวลาท้องถิ่น) และจะยื่นหนังสือลาออกต่อประธานาธิบดีอิตาลี หลังจากที่ปฏิบัติหน้าที่นายกรัฐมนตรีมาได้ 2 ปีครึ่ง
คาดการณ์ว่าประธานาธิบดีอิตาลี อาจจะขอให้เรนซีอยู่ในตำแหน่งจนกระทั่งผ่านร่าง พ.ร.บ.งบประมาณในเดือนธันวาคมนี้ และจะมีการแต่งตั้งรักษาการนายกรัฐมนตรีซึ่งมีการคาดเดาว่าน่าจะเป็นนายปิแอร์ การ์โล ปาดัว รัฐมนตรีคลัง จนกว่าจะมีการเลือกตั้งอีกครั้งในเดือนกุมภาพันธ์ 2561
ค่าเงินยูโรร่วงลงทันทีหลังทราบผลการลงประชามติเนื่องจากวิตกกังวลว่าจะเกิดความไม่มั่นคงทางเศรษฐกิจในยูโรโซนซึ่งมีขนาดเศรษฐกิจใหญ่เป็นอันดับ 3 ของโลก
ที่มา : http://www.prachachat.net/news_detail.php?newsid=1480649272
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: